Filammón z Atén

Filammón (Filammón) bol olympijský víťaz v boxe v roku 360 pred Kr.Mark Golden, Sport in the Ancient World from A to ZDemostenes, Peri tou Stefanou, 18,319.

Filammón z Atén si na 105. olympijských hrách vybojoval víťazstvo v boxe. Podľa antických zdrojov Filammón nebol taký silný boxer ako Glaukos z Karystu, ale keďže boxoval veľmi rozumne a nebojácne, dosiahol vytúžené olympijské víťazstvo. Olympii sa box (pygmé) zaviedol na 23. hrách v roku 688 pred Kr. a prvým víťazom tejto disciplíny bol Onomastos zo Smyrny.Eusebios, Kronika 2,193.

Spomienka na olympijské víťazstvo Filammóna nevybledla ani po niekoľkých storočiach. Jeho meno sa vyskytuje v písomných dielach súdnych rečí slávnych gréckych rečníkovAischines, Kata tou Ktésifonta, 3,189.Themistios, Oration, 21,249. a nechýba ani v rétorických pojednaniach Aristotela.Aristoteles, Rétoriké, 3,1413a 14. Niektoré neskoršie zdroje uvádzajú, že Filammón nebol gréckeho pôvodu.

 Referencie a bibliografia 

 Pozri aj 
 Zoznam olympijských víťazov staroveku

Kategória:Víťazi starovekých olympijských hier v boxe
Kategória:Starovekí športovci z Atén